Brexit ฉุด SET เลือดสาด! ส่อแววอังกฤษออก EU
Brexit ฉุด SET เลือดสาด! ด้าน บีบีซี คาดส่อแววอังกฤษออก EU ล่าสุด เวลา 10.52 น. อยู่ที่ 1,395.85 จุด ลบ 40.55 จุด หรือ 2.82% สูงสุด 1,416.15 จุด ต่ำสุด 1,395.52 จุด มูลค่าการซื้อขาย 27.18 ลบ.
24 มิ.ย. 2559

ผู้สื่อข่าวรายงานว่า ดัชนีหุ้นไทยเปิดตลาดวันนี้ ณ เวลา 10.52 น. อยู่ที่ 1,395.85 จุด ลบ 40.55 จุด หรือ 2.82% สูงสุด 1,416.15 จุด ต่ำสุด 1,395.52 จุด มูลค่าการซื้อขาย 27.18 ลบ.
โดยเป็นการปรับตัวลงจากแรงวิตกผลคะแนนประชามติ Brexit ที่คาดจะรู้ผลอย่างเป็นทางการเวลา 13.00 น. (ตามเวลาประเทศไทย) กรณีสุดท้ายหากผลโหวตให้ออก คาด SET จะปรับลงตามหุ้นโลก
ด้าน นางสาวธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์ บล.ฟิลลิป (ประเทศไทย) เปิดเผยว่า ตลาดหุ้นไทยเปิดเช้านี้ดัชนีร่วงลงกว่า 20 จุด โดยมีปัจจัยหลักมาจากผลการนับคะแนนการลงประชามติของอังกฤษที่จะแยกตัวออกจากสหภาพยุโรป ที่ขณะนี้ผู้ที่โหวตให้ออกมีราว 9.4 ล้านราย และไม่ให้ออกราว 8.9 ล้านราย อย่างไรก็ตามผลคะแนนดังกล่าวยังไม่สิ้นสุด โดยแนะหากดัชนีฯแตะในระดับ 1,395 จุด ให้ Cut loss
ส่วน สำนักข่าวบีบีซี คาดว่า ผลการลงประชามติ สหราชอาณาจักรจะออกจากสหภาพยุโรป (EU)